《与黎幼元卢元明二年丈诗社凤凰台晚眺二首 其一》
明代·陈国是

凤去台空在，登台作凤吟。远村犹暮色，长薄自秋阴。

鸟韵醒人耳，湖光照客心。飘然尘外侣，想亦为幽寻。

作者简介：陈国是，字伯衡，一字谦光。东莞人。刘鸿渐徒。明神宗万历二十八年（一六〇〇）举人。授陵水教谕，寻迁江西建昌府推官。廉明执法，不惮权贵。量移浙江宁波府通判，不就。归构精舍，深究濂洛关闽之旨。清温汝能《粤东诗海》卷四二有传。